cyanic-selkie/wikianc huggingface dataset:
পল্লী কর্ম-সহায়ক ফাউন্ডেশন
ইতিহাস ও কার্যক্রম
পিকেএসএফ-এর অভিলক্ষ্য হলো: মানব জীবন ও মানব দারিদ্র্যের বহুমাত্রিকতাকে স্বীকার করে নীতি ও কর্মসূচি বাস্তবায়ন; জীবনের প্রতিটি পর্যায়ে উপযুক্ত প্রয়োজনসমূহ পূরণ করে, মানুষের প্রগতিতে জীবনচক্রের সমগ্র পদ্ধতির অনুসরণ। নীতি পররিকল্পনা ও কর্মসূচি প্রণয়নের কেন্দ্রে থাকবে মানুষ এবং এসবের মূল লক্ষ্য থাকবে মানুষের আর্থ-সামাজিক-সাংস্কৃতিক উন্নয়ন এবং পরিবেশ সুরক্ষা। সহায়তা ও পরিষেবার অন্তর্ভুক্ত থাকবে শিক্ষা, কর্মশক্তি উন্নয়ন, স্বাস্থ্য ও পুষ্টি, অবকাঠামো, অন্তর্ভুক্তিমূলক এবং পরিকল্পিত অর্থনৈতিক কর্মকাণ্ড, সামাজিক সমস্যা এবং সামাজিক মূলধনের জন্য অন্তর্ভুক্তিমূলক এবং উপযুক্ত অর্থায়ন, জলবায়ু পরিবর্তনের প্রভাবজাত যথাযথ প্রতিক্রিয়া, জেন্ডার, সাংস্কৃতিক ঐতিহ্য, ক্রীড়া এবং সামাজিক সচেতনীকরণ ইত্যাদি।
এই সকল অভিলক্ষ্যের সমন্বয়ে পিকেএসএফ 'সমৃদ্ধি' শীর্ষক একটি যুগান্তকারী কর্মসূচি বাস্তবায়ন করছে। ২০১০ সাল থেকে বাস্তবায়নাধীন পিকেএসএফ-এর অন্যতম গুরুত্বপূর্ণ ও গণবান্ধব এই কর্মসূচির পূর্ণরূপ হলো ‘দারিদ্র্য দূরীকরণের লক্ষ্যে দরিদ্র পরিবারসমূহের সম্পদ ও সক্ষমতা বৃদ্ধি’। সামগ্রিকভাবে, এই কর্মসূচির লক্ষ্য হচ্ছে মানবমর্যাদা এবং মানবাধিকার প্রতিষ্ঠা করা। এই লক্ষ্য অর্জনে  বিভিন্ন সামাজিক, অর্থনৈতিক ও পরিবেশগত সূচক আমলে নিয়ে দারিদ্র্যের বহুমাত্রিক সমস্যা বিবেচনায় রেখে নানামুখী কার্যক্রম গ্রহণ করা হয়। মূলত, মাতৃগর্ভ হতে মৃত্যু পর্যন্ত জীবনের সকল পর্যায় বিবেচনায় নিয়ে প্রয়োজনীয় সকল অনুষঙ্গ অন্তর্ভুক্ত করে কমিউনিটি-ভিত্তিক উন্নয়নের ধারণাই হচ্ছে ‘সমৃদ্ধি’। বর্তমানে দেশের ২০২টি ইউনিয়নের প্রায় ৬০ লক্ষ মানুষের মাঝে কাজ করছে এই কর্মসূচি।
দারিদ্র্য নিরসন ও দারিদ্র্য-পরবর্তী উন্নয়নের অন্যতম হাতিয়ার হিসাবে ক্ষুদ্র উদ্যোগ উন্নয়নের ওপর বিশেষ গুরুত্বারোপ করে পিকেএসএফ। কর্মসংস্থান সৃষ্টির মাধ্যমে টেকসইভাবে দেশের দারিদ্র্য পরিস্থিতি উন্নয়নের লক্ষ্যে ২০০১ সাল থেকে ‘অগ্রসর’ শীর্ষক ক্ষুদ্র উদ্যোগ উন্নয়ন কর্মসূচি বাস্তবায়ন শুরু করা হয়। এর পূর্বে ক্ষুদ্র উদ্যোক্তাদের পর্যাপ্ত অর্থায়ন করার মতো উল্লেখযোগ্য কোনো প্রাতিষ্ঠানিক সুবিধা এই দেশে ছিলো না। তবে, শুরুতে ‘অগ্রসর’ কর্মসূচির পরিধি ছিলো অত্যন্ত সীমিত। ২০১০ সালে অর্থনীতিবিদ ড. কাজী খলীকুজ্জমান আহমদ পিকেএসএফ-এর চেয়ারম্যান হিসেবে দায়িত্ব গ্রহণের পর এই কর্মসূচি সুপরিসর রূপ লাভ করে। মূলত তার প্রজ্ঞাজাত দিকনির্দেশনার ওপর ভিত্তি করেই পিকেএসএফ-এর অন্যান্য মানবকেন্দ্রিক কার্যক্রমের মতো ‘অগ্রসর’ কর্মসূচির আওতায়ও নতুন নতুন প্রকল্প গৃহীত হয়। বর্তমানে, দেশজুড়ে ১৫ লক্ষেরও বেশি ক্ষুদ্র উদ্যোক্তা এই কর্মসূচির আওতায় বিভিন্ন ধরনের আর্থিক ও অ-আর্থিক সুবিধা পাচ্ছেন।
কাঙ্ক্ষিত লক্ষ্য অর্জনে বিভিন্ন কর্মসূচি ও প্রকল্প বাস্তবায়নে পিকেএসএফ অর্থায়ন ও তার ব্যবস্থাপনার ওপর সর্বোচ্চ গুরুত্ব প্রদান করে থাকে। মাঠ পর্যায়ে কার্যক্রম বাস্তবায়নকারী পিকেএসএফ-এর সহযোগী সংস্থাসমূহের সহায়তায় দেশজুড়ে উদ্যোগ উন্নয়ন, সামাজিক নিরাপত্তা বিধান ও সক্ষমতা বৃদ্ধির ইতিবাচক পরিবেশ উন্নয়নে গুরুত্বপূর্ণ ভূমিকা পালন করে থাকে। পিকেএসএফ-এর বিভিন্ন আর্থিক ও অন্যান্য কর্মসূচির আওতায় সংগঠিত সদস্যরা পিকেএসএফ-এর বিভিন্ন আর্থিক ও অ-আর্থিক পরিষেবা গ্রহণ করে থাকেন। দেশের বিভিন্ন প্রান্তে কর্মরত এসব সহযোগী সংস্থা ব্যাপকবিস্তৃত কার্যক্রমের মাধ্যমে মানুষের আয় বৃদ্ধি ও মজুরিভিত্তিক কর্মসংস্থান সৃষ্টি, সামাজিক কল্যাণ, খাদ্য ও পুষ্টি নিরাপত্তা এবং সর্বোপরি মানবমর্যাদা প্রতিষ্ঠায় নিরলস কাজ করছে।
জুলাই ২০২১-এর হিসেব অনুযায়ী, প্রায় ১ কোটি ৪০ লক্ষ পরিবারকে বিভিন্ন ধরনের আর্থিক এবং অ-আর্থিক সেবা প্রদান করে পিকেএসএফ। এটি বাংলাদেশের পল্লী অঞ্চলের উন্নয়নের বৃহত্তম সংস্থা।
দারিদ্র্য বিমোচনের জন্য পিকেএসএফ ২০১২ সালে নওয়াব আলী চৌধুরী জাতীয় পুরস্কারে ভূষিত হয়।
নিকোলো বারেল্লা
নিকোলো বারেল্লা (Nicolò Barella, ; জন্ম: ৭ ফেব্রুয়ারি ১৯৯৭) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব ইন্টার মিলান এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।
২০১২ সালে, বারেল্লা ইতালি অনূর্ধ্ব-১৫ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৮ বছর যাবত ইতালির বয়সভিত্তিক দলের হয়ে খেলার পর, তিনি ২০১৮ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ২১ ম্যাচে ৪টি গোল করেছেন। দলগতভাবে, বারেল্লা এপর্যন্ত ১টি শিরোপা জয়লাভ করেছেন, যার মধ্যে ১টি ইন্টার মিলানের হয়ে জয়লাভ করেছেন।
ঘোষ দন্তমূলীয় কম্পনজাতধ্বনি
ঘোষ দন্তমূলীয় কম্পনজাতধ্বনি হল কিছু কথ্য ভাষায় ব্যবহৃত এক ধরনের ব্যঞ্জনধ্বনি। আন্তর্জাতিক ধ্বনিমূলক বর্ণমালার প্রতীক যা দন্ত্য, দন্তমূলীয় ও অগ্রদন্তমূলীয় কম্পনজাত ব্যঞ্জনধ্বনিগুলিকে প্রতিনিধিত্ব করে তা হল, এবং সমতুল্য এক্স-সাম্পা চিহ্ন হল । এটিকে সাধারণত  কম্পনজাত  বলা হয়। প্রায়শই,  ইংরেজি এবং জার্মানির মতো ভাষার ধ্বনিমূলক প্রতিলিপিতে (বিশেষ করে অভিধানে পাওয়া যায়) ব্যবহার করা হয় যেগুলির মধ্যে রটিক ব্যঞ্জনবর্ণ আছে যা দন্তমূলীয় কম্পনজাত ব্যঞ্জন নয়। এটি আংশিকভাবে টাইপসেটিং সহজ করার জন্য এবং আংশিকভাবে কারণ r হল এই ধরনের ভাষার শব্দপ্রকরণে ব্যবহৃত অক্ষর।
অনেক ইন্দো-ইউরোপীয় ভাষায়, চাপহীন অবস্থানে কম্পনজাত প্রায়ই একক কম্পনে হ্রাস পেতে পারে। ইতালীয় ভাষায়, সাধারণ কম্পনজাত সাধারণত শুধুমাত্র এক বা দুটি কম্পন প্রদর্শন করে, যখন জেমিনেট কম্পন তিনটি বা তার বেশি থাকে। যেসব ভাষায় কম্পনজাত সবসময় একাধিক কম্পন থাকে সেগুলির মধ্যে রয়েছে আলবেনীয়, স্পেনীয়, সাইপ্রীয় গ্রীক এবং বেশ কিছু আর্মেনীয় ও পর্তুগিজ উপভাষা।
অরঙ্গ
অরঙ্গ (Arang) ভারতের ছত্তিসগড় রাজ্যের রায়পুর জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে অরাং শহরের জনসংখ্যা হল ১৬,৫৯৩ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে অরাং এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
রেলপথে
আরং মহানদী স্টেশন এখানকার প্রধান রেলওয়ে স্টেশন। পূর্ব উপকূলীয় রেলের দুর্গ - রায়পুর - বিশাখাপটনাম লাইনে অবস্থিত এই স্টেশন। বর্তমানে ইলেকট্রিক লাইন দ্বিত্বকরণের কাজ চলছে। ৩ টি প্যাসেঞ্জের ট্রেন এখানে থামে।
ধ্বনি ভানুশালী
ধ্বনি ভানুশালী (ધ્વની ભણુશાલી) একজন ভারতীয় গায়িকা যিনি বলিউড সংগীত জগতে কাজ করেন। তিনি ২০১৮ সালে সত্যমেভা জয়তে চলচ্চিত্রে দিলবার গানটি গেয়েছেন। তিনি ওয়েলকাম টু নিউইয়র্ক চলচ্চিত্রে "ইশতেহার" গানটির মাধ্যমে তার সংগীতজীবন শুরু করেন।
প্রাথমিক জীবন
ধ্বনি ভানুশালী ২৪ মার্চ, ১৯৯৮ সালে মুম্বাই, মহারাষ্ট্রে জন্মগ্রহণ করেন । তিনি সাধারণত একটি গুজরাটি পরিবারে বড় হয়েছেন । তার পিতা বিনোদ ভানুশালী, টি-সিরিজের গ্লোবাল মার্কেটিং ও মিডিয়া পাবলিশিংয়ের সভাপতি । তার ছোট বোন হলেন দিয়া ভানুশালী।
ভানুশালী নেহা কক্করের সাথে দিলবার গানে এবং গুরু রনধাওয়ার সাথে ইশারে তেরে গানে কাজ করেছেন।
মাত্র ১৩ বছর বয়স থেকে তিনি বয়সে গাওয়া শুরু করেন।
ই
বৈশিষ্ট্য
এটিকে সম্মুখ সংবৃত্ত স্বরধ্বনি বলা হয়।
মৈথিলী ‘ই’
মৈথিলী ভাষা বাংলা ও কৈথী উভয় লিপি ব্যবহার করে লিখা হয়। তবে মৈথিলী ভাষার বাংলা লিপিতে ‘ই’ এর রূপ অন্য রকম হয়। বাংলা-ভিত্তিক মৈথিলী লিপিতে - এভাবে ‘ই’ লিখা হয়।
সাদিয়া নাবিলা
সাদিয়া আন্দালিব নাবিলা একজন বাংলাদেশী-অস্ট্রেলীয় অভিনেত্রী এবং মডেল, যিনি সাদিয়া নাবিলা নামে ব্যাপকভাবে পরিচিত। তিনি অভিষেক বলিউড চলচ্চিত্র পেরেশান পারিন্দা এবং আরিফিন শুভর সাথে বাংলাদেশী চলচ্চিত্র মিশন এক্সট্রিমে অভিনয়ের জন্য পরিচিত। মিশন এক্সট্রিম বাংলাদেশের অন্যতম সর্বাধিক আয় করা চলচ্চিত্র ঢাকা অ্যাটাক (২০১৭)-এর সিক্যুয়াল।
প্রারম্ভিক জীবনী
সাদিয়া নাবিলা বাংলাদেশের যশোর সেনানিবাসে জন্মগ্রহণ করেন, তবে তিনি বাংলাদেশের সৈয়দপুর সেনানিবাসে বেড়ে ওঠেন, কারণ তার বাবা প্রতিরক্ষা বাহিনীতে কর্মরত ছিলেন। তিনি সৈয়দপুরে স্কুলে পড়াশোনা করেন এবং অস্ট্রেলিয়ার ক্যানবেরা বিশ্ববিদ্যালয়ে তার উচ্চতর পড়াশোনা শেষ করেন।
পাণ্ডামুখী বুনোআদা
পাণ্ডামুখী বুনোআদা (Panda Face Ginger), (বৈজ্ঞানিক নাম:Asarum maximum) হচ্ছে অ্যারিস্টোলোচিয়াসি পরিবারের একটি প্রজাতি। এটি চীনের স্থানীয় আঞ্চলিক উদ্ভিদ। এটির ফুলের ভক্ষণযোগ্য ছত্রাক তথা মাশরুমের মতো বিশিষ্ট গন্ধ আছে। এই আদার ফুলের সঙ্গে পাণ্ডার মুখাবয়বের সাদৃশ্য থাকায় এই আদা প্রজাতিটি পাণ্ডামুখী আদা নামে পরিচিত। কালো রঙ্গের ফুলের প্রতি সবার এক ধরনের বিশেষ আগ্রহ থেকেই এই ফুল চীনে বেশ জনপ্রিয়। ছায়া জায়গায় এই উদ্ভিদ ভালো হয়, ফলে ঘরের অভ্যন্তরেও এই উদ্ভিদ রাখা যায়।
শামসুল আলম (দ্ব্যর্থতা নিরসন)
শামসুল আলম নামটি নিম্নের ব্যক্তিবর্গকে নির্দেশ করতে পারেঃ
গাও ইউয়েনিয়েন
গাও ইউয়েনিয়েন (, জন্ম ৫ অক্টোবর ১৯৭৯) একজন চীনা অভিনেত্রী এবং মডেল। তিনি ২০১৩ সালে ফোর্বস চায়না সেলিব্রিটি ১০০ তালিকায় ৬৪তম, ২০১৪ সালে ৪০তম, ২০১৫ সালে ৭৬তম, ২০১৭ সালে ৮৬তম স্থানে ছিলেন।
কর্মজীবন
গাও বেইজিংয়ে জন্মগ্রহণ করেন এবং চায়না ইনস্টিটিউট অফ ইন্ডাস্ট্রিয়াল রিলেশনস থেকে স্নাতক হন। গাও ১৯৯৬ সালে বিনোদন শিল্পে প্রবেশ করেন। গাও, অন্যান্য মূল ভূখণ্ডের চীনা অভিনেত্রীদের মতো, কোনো নাটক একাডেমিক প্রতিষ্ঠান থেকে স্নাতক হননি। বরং, বেইজিংয়ের ওয়াংফুজিং শপিং ডিস্ট্রিক্টের রাস্তায় দেখা যাওয়ার পরে তিনি মেডো গোল্ড আইসক্রিমের জন্য একটি টেলিভিশন বিজ্ঞাপনের মাধ্যমে অভিনয় শুরু করেছিলেন।
গাও ১৯৯৭ সালের চলচ্চিত্র স্পাইসি লাভ স্যুপের মাধ্যমে আত্মপ্রকাশ করেন। তারপরে, তিনি বেইজিং বাইসাইকেল (২০০১) এ অভিনয় করেন, যা বার্লিন আন্তর্জাতিক চলচ্চিত্র উৎসবে সিলভার বিয়ার এবং স্প্রিং সাবওয়ে (২০০২) প্রণয়ধর্মী চলচ্চিত্রের পুরস্কার জিতে নেয়। তিনি ২০০৩ সালে লুই চা -এর দ্য হেভেন সোর্ড অ্যান্ড ড্রাগন সাবেরের টেলিভিশন অভিযোজনে ঝু ঝিরু-র চরিত্রে অভিনয়ের জন্য খ্যাতি অর্জন করেন।
ওয়াং জিয়াওশুয়াই পরিচালিত সাংহাই ড্রিমস (২০০৫) চলচ্চিত্রের মাধ্যমে গাও আন্তর্জাতিক বাজারে প্রবেশ করেন, যেটি কান চলচ্চিত্র উৎসবে প্রিক্স ডি জুরি পুরস্কার জিতেছিল। এরপর তাকে জ্যাকি চ্যান অ্যাকশন কমেডি মুভি রব-বি-হুড (২০০৬) এ অভিনয় করার জন্য বাছাই করা হয়। চ্যান গাওকে "সবচেয়ে সতেজ চেহারা এবং শুদ্ধ আত্মার অধিকারী হিসাবে চিহ্নিত করেন, যা হংকংয়ের কোনো অভিনেত্রীর কাছে নেই"।
গাও পরবর্তীতে প্রণয়ধর্মী চলচ্চিত্র লাভ ইন দ্য সিটিতে (২০০৭) শন ইউয়ের বিপরীতে অভিনয় করেন, যেখানে তিনি একজন বধির-নিঃশব্দ কিন্ডারগার্টেন শিক্ষকের ভূমিকায় অভিনয় করেন। তার অভিনয় তাকে ১১তম গোল্ডেন ফিনিক্স পুরস্কারে নবাগত পুরস্কার জেতায়।
গাও তারপরে লু চুয়ান পরিচালিত এবং নানজিং গণহত্যার ঘটনার উপর ভিত্তি করে সিটি অফ লাইফ অ্যান্ড ডেথ (২০০৯) ছবিতে অভিনয় করেছিলেন। তার "গার্ল-নেক্সট-ডোর" ইমেজ থেকে বিদায় নিয়ে, গাও একজন মধ্যবয়সী শিক্ষকের ভূমিকায় অভিনয় করেছিলেন যিনি নানজিং জনগণকে ১৯৩৭ সালে জাপানি নৃশংসতার ভয়াবহতা থেকে বাঁচতে সাহায্য করেছিলেন। গাও এই ভূমিকাটিকে তার ক্যারিয়ারের একটি "টার্নিং পয়েন্ট" বলে অভিহিত করেছেন, এই বলে যে তিনি চলচ্চিত্রে কাজ না করা পর্যন্ত অভিনয়কে গুরুত্ব সহকারে নেওয়া শুরু করেননি।   সিটি অফ লাইফ অ্যান্ড ডেথ ২০০৯ সান সেবাস্টিয়ান ফিল্ম ফেস্টিভ্যালে শীর্ষ পুরস্কার জিতে।
২০১০ সালে, গাও কোরীয় অভিনেতা জুাং উ-সুং এর সাথে হুর জিন-হো পরিচালিত প্রণয়ধর্মী চলচ্চিত্র এ সিজন অফ গুড রেইন -এ অভিনয় করেন, পাশাপাশি সার্বজনীন প্রণয়ধর্শী নাট্য চলচ্চিত্র ড্রাইভারলেস -এ অভিনয় করেন। পরের বছর, তিনি ড্যানিয়েল উ এর সাথে জনি টু এর প্রণয়ধর্মী হাস্যরসাত্মক চলচ্চিত্র ডোন্ট গো ব্রেকিং মাই হার্টে অভিনয় করেন।
গাও ২০১৩ সালে টেলিভিশন ধারাবাহিক লেটস গেট ম্যারিডের মাধ্যমে টেলিভিশনে ফিরে আসেন, একটি "বাকী" অবিবাহিত মহিলার চরিত্রে অভিনয় করেন যিনি এমন একজন পুরুষের সাথে জড়িয়ে পড়েন যার বিবাহের ভীতি রয়েছে। ধারাবাহিকটি একটি বাণিজ্যিক হিট ছিল এবং এটি ২০১৩ সালের সর্বোচ্চ রেটেড নাটক ছিল। তার অভিনয়ের জন্য, গাও ১৮তম বেইজিং চুনিয়ান অ্যাওয়ার্ডে সেরা অভিনেত্রীর পুরস্কার জিতেন। গাও নাটকটির চলচ্চিত্র রূপান্তরে তার ভূমিকার পুনরাবৃত্তি করেছিলেন।
গাও তারপর প্রণয়ধর্মী চলচ্চিত্র বাট অলওয়েজ (২০১৪) এ নিকোলাস সের সাথে অভিনয় করেন। তিনি ৫২তম গ্র্যান্ড বেল অ্যাওয়ার্ডে সেরা বিদেশী অভিনেত্রীর পুরস্কার জিতেন।
অন্যান্য কাজকর্ম
২০১২ সালে, গাও ফ্রেঞ্চ বিলাসবহুল বাড়ি লংচ্যাম্পের প্রথম চীনা ব্র্যান্ড অ্যাম্বাসেডর হন।
গাওকে ২০১৩ সালে চীনে ক্যালিফোর্নিয়ার পর্যটন রাষ্ট্রদূত হিসেবে নিযুক্ত করা হয়েছিল। তাকে বাছাই করা হয়েছিল কারণ তিনি "ক্যালিফোর্নিয়ার ব্র্যান্ড এবং চেতনাকে মূর্ত করেছেন এবং ক্যালিফোর্নিয়ার প্রতি তার আসল আবেগ চীনা জনগণের সাথে শেয়ার করবেন, তাদের ক্যালিফোর্নিয়ার স্বপ্নকে অনুপ্রাণিত করবেন"।
২০২০ সালে, গাও মাইকেল কর্সের ব্র্যান্ড অ্যাম্বাসেডর হন।
২০২১ সাল থেকে, গাও ফ্রেঞ্চ হাই-এন্ড জুয়েলার চাউমেট ব্র্যান্ডের মুখপাত্র হন।
ব্যক্তিগত জীবন
গাও ২০১৪ সালে তাইওয়ানের অভিনেতা মার্ক চাওকে বিয়ে করেন। কট ইন দা ওয়েব এর সেটে দুজনের দেখা হয়েছিল এবং গাও গর্ভবতী বলে ঘোষণা করার এক মাস পরে জুন ২০১৯ এ একটি কন্যা সন্তান রিয়া চাওয়ের জন্ম হয়।
ইন ব্রুজ
ইন ব্রুজ (In Bruges) মার্টিন মাকডনা পরিচালিত অপরাধ চলচ্চিত্র যাতে অ্যাকশন কমেডি এবং কিছু ব্ল্যাক কমেডি-র সমন্বয় লক্ষ্য করা যায়। ২০০৮ সালের ১৭ই জানুয়ারি এটি যুক্তরাজ্যে আনুষ্ঠানিকভাবে মুক্তি পায়। ছবির প্রধান তিন চরিত্রে অভিনয় করেছেন কলিন ফ্যারেল, ব্রেন্ডন গ্লিসন এবং রাল্‌ফ ফিনেস। পুরো ছবির কাহিনী আবর্তিত হয়েছে বেলজিয়ামের ব্রুজ (ফরাসি ও ইংরেজি ভাষায়: Bruges) শহরকে কেন্দ্র করে।
সিনেমাটির বেশ কয়েক স্থানে ১৯৭৩ সালের অ্যাংলো-ইতালীয় থ্রিলার চলচ্চিত্র ডোন্ট লুক নাউ এর উল্লেখ করা হয়েছে। যেমন, মুখ্য নারী চরিত্র ক্লোয়ি ব্রুজ্‌সে সম্প্রতি যে ছবির শ্যুটিং চলছে তাকে ডোন্ট লুক নাউ এর একটি প্যাস্টিশ হিসেবে উল্লেখ করে। এছাড়া এই সিনমার কাহিনীর সাথে নোবেল বিজয়ী সাহিত্যিক হ্যারল্ড পিন্টার এর দ্য ডাম্ব ওয়েটার নাটকটির মিল লক্ষ্য করা যায়।
প্রতিক্রিয়া
অধিকাংশ সমালোচকই ইন ব্রুজ-এর প্রশংসা করেছেন। রটেন টম্যাটোস-এ ১৪৩টি রিভিউয়ের পর এর রেটিং দাড়িয়েছে ৮১%। শিকাগো সান-টাইম্‌সের সমালোচক রজার ইবার্ট এর অকুণ্ঠা প্রশংসা করে বলেছেন, "This film debut by the theater writer and director Martin McDonagh is an endlessly surprising, very dark, human comedy, with a plot that cannot be foreseen but only relished."
কাওয়ার্ধা
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৫৩ মিটার (১১৫৮ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে কাওয়ারধা শহরের জনসংখ্যা হল ৩১,৭৮৮ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে কাওয়ারধা এর সাক্ষরতার হার বেশি।
পাঞ্জাবি তাম্বা ও কুর্তা
পাঞ্জাবি তাম্বা ও কুর্তা হল পাঞ্জাবের পুরুষদের চিরাচরিত পোশাক।
কাওয়ার্ধা
জনসংখ্যার উপাত্ত
এই শহরের জনসংখ্যার ১৫% হল ৬ বছর বা তার কম বয়সী।
পাঞ্জাবি তাম্বা ও কুর্তা
তাম্বা / তেহমত
তাম্বা, যাকে তেহমতও বলা হয়, সেটি হল লুঙ্গির পাঞ্জাবি সংস্করণ, যার সামনে ভাঁজ থাকে এবং এটি পাঞ্জাবি পুরুষদের ঐতিহ্যবাহী পোশাক। ভাংড়া নৃত্য পরিবেশনকারীরা তাম্বা পরেন। যদিও সাম্প্রতিক বছরগুলিতে পূর্ব পাঞ্জাবে পাঞ্জাবি তেহমতের ব্যবহার হ্রাস পেয়েছে এবং এর বদলে পায়জামার ব্যবহার বেড়েছে, কিন্তু এখনো তেহমত পরা পুরুষ দেখা যায় এবং এর ব্যবহার সম্পূর্ণভাবে বন্ধ হয় নি। পাকিস্তানের পাঞ্জাবে (পশ্চিম) এবং হাজারায় (খাইবার পাখতুনখোয়া)  তাম্বা বা লুঙ্গি পরিহিত পাঞ্জাবি পুরুষ দেখা যায়। তেহমত এক রঙের হয় এবং এর কোনও পাড় থাকেনা। তেহমত বা লাচা লম্বায় গোড়ালি পর্যন্ত যায়। এটি ছোট হতে পারে, লম্বায় হাঁটুর ঠিক নীচে পর্যন্ত।
কুইন্টন ডি কক
কুইন্টন ডি কক (Quinton de Kock; জন্ম: ১৭ ডিসেম্বর, ১৯৯২) জোহানেসবার্গে জন্মগ্রহণকারী দক্ষিণ আফ্রিকান ক্রিকেটার। এছাড়াও তিনি ঘরোয়া ক্রিকেটে গটেং এবং হাইভেল্ড লায়ন্সের পক্ষ হয়ে খেলছেন। আন্তর্জাতিক পর্যায়ে দক্ষিণ আফ্রিকা দলে তিনি উইকেট-কিপার কাম ব্যাটসম্যান হিসেবে দায়িত্ব পালন করেন। এরপূর্বে তিনি অনূর্ধ্ব-১৯ দলে প্রতিনিধিত্ব করেছেন। ২০১৩ সালের ইন্ডিয়ান প্রিমিয়ার লীগে তিনি সানরাইজার্স হায়দরাবাদের সাথে চুক্তিবদ্ধ হয়েছেন। কিন্তু দলে তেমন কোন অবদান রাখতে পারেননি। ১৮ ফেব্রুয়ারি, ২০১৩ তারিখে দক্ষিণ আফ্রিকায় অনুষ্ঠিত টুয়েন্টি২০ আন্তর্জাতিকে ১২৬ রান করে দ্বিতীয় সর্বোচ্চ রান সংগ্রহকারীর তালিকায় অন্তর্ভুক্ত হন।
ক্রীড়া জীবন
২১ ডিসেম্বর, ২০১২ তারিখে টুয়েন্টি২০ পর্যায়ে দক্ষিণ আফ্রিকা দলে সর্বপ্রথম অংশগ্রহণ করেন ডি কক। ঐ খেলায় দক্ষিণ আফ্রিকা নিউজিল্যান্ড দলকে মাত্র ৮৬ রানে অল-আউট করে। ফলে স্বাগতিক দক্ষিণ আফ্রিকা খুব সহজেই ৮ উইকেটের ব্যবধানে নিউজিল্যান্ডকে পরাভূত করে। অভিষেকেই চমক দেখান ডি কক। তিনি ২৩ বলে অপরাজিত ২৮ রান করেন। এছাড়াও উইকেট-রক্ষক হিসেবে দুইটি ক্যাচ গ্লাভসে বন্দী করেন।
একদিনের দলে অভিষিক্ত হন ১৯ জানুয়ারি, ২০১৩ তারিখে। দক্ষিণ আফ্রিকার পার্লের বোল্যান্ড পার্ক স্টেডিয়ামে অনুষ্ঠিত নিউজিল্যান্ড দলের বিরুদ্ধে তিনি অংশগ্রহণ করেন। জানা যায় যে, তিনি সাবেক অবসরপ্রাপ্ত দক্ষিণ আফ্রিকান উইকেট-কিপার ব্যাটসম্যান মার্ক বাউচারের কাছ থেকে প্রশিক্ষণ লাভ করেছিলেন ও উজ্জ্বীবিত হয়েছিলেন। তার অনুপস্থিতিতে ওডিআই সিরিজে নিউজিল্যান্ডের বিরুদ্ধে ডি কক স্থলাভিষিক্ত হন। অভিষেক সিরিজের দ্বিতীয় খেলা থেকেই তিনি গ্রেইম স্মিথের সাথে উদ্বোধনীতে ব্যাটিং করছেন।
বিজ্ঞান ও সংস্কৃতির অধিকার
বিজ্ঞান ও সংস্কৃতির অধিকার হল মানবাধিকারের সার্বজনীন ঘোষণাপত্রে এবং আন্তর্জাতিক মানবাধিকার আইনের প্রাসঙ্গিক নথিপত্রে বর্ণীত অন্যতম অর্থনৈতিক, সামাজিক এবং সাংস্কৃতিক অধিকার। এটি স্বীকৃতি দেয় যে সকলেরই সংস্কৃতিতে অবাধে অংশ নেয়ার, বিজ্ঞান ও প্রযুক্তিতে অবাধে অংশ নেয়ার (অংশগ্রহণ এবং উপকার ভোগ করার) অধিকার রয়েছে।
আন্তর্জাতিক আইনের অধীনে স্বীকৃতি
বিজ্ঞান ও সংস্কৃতির অধিকার মানবাধিকারের সার্বজনীন ঘোষণার অনুচ্ছেদ ২৭-এ প্রকাশ করা হয়েছে: (১) প্রত্যেকেরই স্বাধীনভাবে সম্প্রদায়ের সাংস্কৃতিক জীবনযাপনে অংশগ্রহণ করা, শিল্প উপভোগ করা এবং বৈজ্ঞানিক অগ্রগতির লক্ষ্যে এবং এর উন্নতিকল্পে সকলের সাথে ছড়িয়ে দেয়ার অধিকার রয়েছে।
(২) প্রত্যেকেরই স্বাধীনভাবে নৈতিক এবং ভৌত (বাস্তবিক কিংবা বস্তুগত অর্থে) আগ্রহ সংরক্ষণের অধিকার রয়েছে যা যেকোনো বৈজ্ঞানিক, সাহিত্য বিষয়ক অথবা শৈল্পিক সৃষ্টি থেকে উদ্ভূত হয়েছে সে সৃষ্টির স্রষ্টা সে নিজে। অর্থনৈতিক, সামাজিক ও সাংস্কৃতিক অধিকার সম্পর্কিত আন্তর্জাতিক চুক্তির অনুচ্ছেদ ১৫-তেও বিজ্ঞান ও সংস্কৃতির অধিকারের কথা উল্লেখ রয়েছে: (১) রাষ্ট্রসমূহ বর্তমান চুক্তি অনুযায়ী প্রত্যেকের যেসকল অধিকারকে স্বীকৃতি দেয়:
(২) বর্তমান চুক্তিপত্র অনুসারে রাষ্ট্রীয় দলগুলো কর্তৃক প্রয়োজনীয় পদক্ষেপ নিতে হবে এসকল অধিকার পরিপূর্ণভাবে সম্পন্ন ও সংরক্ষণ করা, এবং বিজ্ঞান ও সংস্কৃতির উন্নয়ন ও প্রসার করা।
(৩) রাষ্ট্রীয় দলগুলো বর্তমান চুক্তিপত্র অনুসারে বৈজ্ঞানিক গবেষণা এবং সৃষ্টিশীল কর্মকাণ্ডের অপরিহার্য স্বাধীনতার দায়িত্বভার বহন করবে।
সম্পর্কিত ধারণা এবং বিশৃঙ্খলা
"সাংস্কৃতিক অধিকার" পদটি কমপক্ষে তিনটি অর্থে ব্যবহৃত হতে পারে। এটি প্রায়শই অর্থনৈতিক, সামাজিক ও সাংস্কৃতিক অধিকার সম্পর্কিত আন্তর্জাতিক চুক্তির অনুচ্ছেদ ১৫ দ্বারা সুরক্ষিত ধারণাটি বোঝাতে ব্যবহৃত হয়, যা সংখ্যালঘু গোষ্ঠীগুলিকে তাদের ভাষা, ধর্ম, শিল্প এবং জীবনযাত্রার চর্চা আর সংরক্ষণের অধিকার দেয়। বিকল্পভাবে, "সাংস্কৃতিক অধিকার" পদটি সংখ্যালঘুদের অধিকার এবং বিজ্ঞান ও সংস্কৃতির অধিকার উভয়ই ক্ষেত্রেই ব্যবহার করা যেতে পারে। এ ব্যাপারে অনুচ্ছেদ ২৭ এ সর্বজনীন ঘোষণার উল্লেখ রয়েছে। আরও বিস্তারিতভাবে, "সাংস্কৃতিক অধিকার" একটি বৃহত্তর শ্রেণীর অর্থনৈতিক, সামাজিক এবং সাংস্কৃতিক অধিকারকে বোঝাতে ব্যবহার করা যেতে পারে, যা বিজ্ঞান এবং সংস্কৃতির অধিকারের পাশাপাশি শিক্ষার অধিকার এবং অন্যান্য অধিকার যেমন, লেখকের সৃষ্টিকর্মের সংরক্ষণ করা।
"বিজ্ঞানের অধিকার" বলতে বিজ্ঞানে অংশগ্রহণের (কর্মকাণ্ডের মাধ্যমে) অধিকার এবং বিজ্ঞানের শাখায় প্রবেশের অধিকার ("উপকার" বা "অগ্রগতি" বা "অগ্রগতি") উভয়ই অন্তর্ভুক্ত হবে।
বিদগ্ধ ব্যাখ্যা এবং আত্মপক্ষ-সমর্থন
মানবাধিকারের সর্বজনীন ঘোষণাপত্রে প্রাপ্ত সমস্ত মানবাধিকারের বিস্তৃত নীতিগুলিকে নির্দিষ্ট রাষ্ট্রীয় বাধ্যবাধকতায় অনুবাদ করার জন্য ব্যাখ্যার প্রয়োজন। এটি জাতিসংঘের কার্যক্রমগুলির মাধ্যমে এবং জাতীয় আদালতসমূহে নির্ধারিত হয়। প্রক্রিয়াটিতে মানবাধিকার বিশেষজ্ঞ এবং মানবাধিকার কর্মীদের দৃঢ় প্রভাব রয়েছে।
বিজ্ঞানের অধিকার প্রয়োগের জন্য সাধারণ বৈশ্বিক মানদণ্ড, চার বছরব্যাপী বৈশ্বিক পরামর্শের পরে ১৩ নভেম্বর ২০১৭ তারিখে প্যারিসে প্রায় ১৯৫টি সরকারের সম্মিলনে সর্বসম্মতিক্রমে বিজ্ঞান ও বৈজ্ঞানিক গবেষকগণের সুপারিশে একটি জাতিসংঘ চুক্তির মাধ্যমে নির্ধারণ করা হয়েছিল।
এই ক্ষেত্রে বিশেষত সক্রিয় কিছু লেখকের মধ্যে রয়েছে: সামান্থা বেসন, অড্রে আর চ্যাপম্যান, ইয়োভন ডন্ডারস, লরেন্স হেলফার, লিয়া শেভার, উইলিয়াম স্কাবাস, জেসিকা উইন্ডহাম এবং পিটার ইউ।
আমেরিকান অ্যাসোসিয়েশন ফর অ্যাডভান্সমেন্ট অফ সায়েন্স পেশাদার বিজ্ঞানীদের অধিকার এবং দায়িত্বের উপর বিশেষভাবে দৃষ্টি নিবদ্ধ করে বিজ্ঞান ও সংস্কৃতির অধিকার সম্পর্কিত ওকালতি করায় সক্রিয়।
দাপ্তরিক ব্যাখ্যা
অর্থনৈতিক, সামাজিক ও সাংস্কৃতিক অধিকার সম্পর্কিত কমিটি অর্থনৈতিক, সামাজিক ও সাংস্কৃতিক অধিকার সম্পর্কিত আন্তর্জাতিক চুক্তিতে (আইসিইএসসিআর) এ প্রদর্শিত বিজ্ঞান ও সংস্কৃতির অধিকারের অংশের ব্যাখ্যা করে দুটি সাধারণ মন্তব্য জারি করেছে। সাধারণ মন্তব্য ১৭ এবং সাধারণ মন্তব্য ২১। সাংস্কৃতিক অধিকারের ক্ষেত্রের বিশেষ প্রতিবেদক, ফরিদা শহীদ, ২০১০ থেকে ২০১৫ সালের মধ্যে বেশ কয়েকটি প্রতিবেদনে বিজ্ঞান ও সংস্কৃতির অধিকারের কথা প্রকাশ করেন।
২০১৭ সালে ইউনেস্কোর সাধারণ সম্মেলনে, বিজ্ঞানের অধিকার সম্পর্কিত সাধারণ বৈশ্বিক আদর্শ সম্পর্কে ১৯৫টি রাষ্ট্র সর্বসম্মতিতে একমত হয়েছিল বিজ্ঞান ও বৈজ্ঞানিক গবেষকদের একটি সুপারিশে, যা কিনা বিজ্ঞানের অধিকারকে ব্যাখ্যা করে মানবাধিকারের সার্বজনীন ঘোষণায় যেভাবে ব্যাখ্যা দেয়া আছে তদনুসারে।
চন্দনী ইউনিয়ন
চন্দনী ইউনিয়ন বাংলাদেশের ঢাকা বিভাগের রাজবাড়ী জেলার রাজবাড়ী সদর উপজেলার অন্তর্গত একটি ইউনিয়ন। রাজবাড়ী সদর উপজেলা থেকে ৫ কিলোমিটার, চন্দনী বাসষ্ট্যান্ড, ঢাকা-কুষ্টিয়া মহাসড়ক সংলগ্ন চন্দনী ইউনিয়ন পরিষদ কমপ্লেক্স ভবনটি অবস্থিত।
জনপ্রতিনিধি
বর্তমান চেয়ারম্যান: এ.কে.এম সিরাজুল আলম চৌধুরী। প্রাক্তন চেয়ারম্যানগণের তালিকা:
বহিঃসংযোগ
ওয়েবসাইট
জাস্টিন লি
জাস্টিন ল্যান্স লি একজন অস্ট্রেলিয়ান সরকারী কর্মচারী, বর্তমানে ২০২১ সালের জুলাই থেকে মালয়েশিয়ায় হাই কমিশনার হিসেবে দায়িত্ব পালন করছেন। লি থেকে ২০১৪ সালের মধ্যে জলবায়ু পরিবর্তনের জন্য অস্ট্রেলিয়ান রাষ্ট্রদূত ছিলেন। লি ২০১৫ থেকে ২০১৭ সাল পর্যন্ত ইন্দোনেশিয়ায় ডেপুটি হেড অব মিশন হিসেবে দায়িত্ব পালন করেন।
লি ১৯৯৫ সালে অস্ট্রেলিয়ান ডিপার্টমেন্ট অফ ফরেন অ্যাফেয়ার্স অ্যান্ড ট্রেড (ডিএফএটি) এ যোগদান করেন এবং একজন কর্মজীবন বিদেশী পরিষেবা অফিসার। ডিএফএটি-এ তার পদের মধ্যে রয়েছে কনস্যুলার পলিসি শাখার সহকারী সেক্রেটারি এবং তিনি এর আগে জাকার্তা (২০০৫-০৮) এবং পোর্ট মোরেসবিতে (১৯৯৯-২০০১) অস্ট্রেলিয়ার কূটনৈতিক মিশনে নিযুক্ত ছিলেন।
লি একটি BA (Jur. ) (সম্মান) এবং ইন্দোনেশিয়ার সুম্বা দ্বীপে গবেষণার জন্য অ্যাডিলেড বিশ্ববিদ্যালয় থেকে উন্নয়ন ভূগোল বিষয়ে পিএইচডি ডিগ্রি লাভ করেন।
তথ্যসূত্র
<references group="" responsive="1">
ব্রন্ট ক্যাম্পবেল
ব্রন্ট ক্যাম্পবেল (Bronte Campbell; জন্ম: ১৪ মে ১৯৯৪) একজন মালাউই-বংশোদ্ভূত অস্ট্রেলিয়ান প্যারালিম্পিক সাঁতারু। একজন অলিম্পিক স্বর্ণপদক বিজয়ী এবং বিশ্ব চ্যাম্পিয়নও ছিলেন। তাঁর বড় বোন কেটও একজন প্রতিযোগিতামূলক সাঁতারু এবং ছোট এবং দীর্ঘ উভয় কোর্সে ১০০ মিটার পৃথক ফ্রি স্টাইল ইভেন্টে একবার তাঁর বিশ্ব রেকর্ডও ছিল। ১৯৭২ সাল থেকে, ব্রন্ট এবং কেট হল প্রথম অস্ট্রেলিয়ান দুই বোন যারা একই অলিম্পিকে এবং একই ইভেন্টে তাঁদের দেশের হয়ে প্রতিনিধিত্বব করছিল। ২০১৫ বিশ্ব চ্যাম্পিয়নশিপে, ব্রন্ট তিনটি স্বর্ণপদক জয় করেছিলেন তাঁর মধ্যে ছিল ৫০ এবং ১০০ মিটার ফ্রি স্টাইল ইভেন্টে।
বালী
বালী (সংস্কৃত: वाली) হিন্দু মহাকাব্য রামায়ণ অনুসারে বানর রাজ্য কিষ্কিন্ধ্যার রাজা ছিলেন। তিনি তারার স্বামী, সূর্য দেবের পুত্র, সুগ্রীবের বড় ভাই, এবং অঙ্গদের পিতা ছিলেন। তিনি বিষ্ণুর অবতার রাম কর্তৃক নিহত হন।
সৌদি আরবে বৌদ্ধধর্ম
ইউএস ডিপার্টমেন্ট অফ স্টেটের ইন্টারন্যাশনাল রিলিজিয়াস ফ্রিডম রিপোর্ট ২০০৭, অনুমান করেছে যে, ৮ মিলিয়নেরও বেশি বিদেশী নাগরিক সৌদি আরবে বসবাস করছে এবং কাজ করছে, যার মধ্যে মুসলিম এবং অমুসলিম রয়েছে।
এখানে ৪,০০,০০০ শ্রীলঙ্কান বৌদ্ধদের পাশাপাশি পূর্ব এশিয়ারও কয়েক হাজার বৌদ্ধ কর্মী রয়েছে। যার বেশিরভাগই হল: চীনা, ভিয়েতনামী এবং তাইওয়ানিজ। নেপালি অভিবাসীদের মধ্যে আনুমানিক ৮০ লাখ বৌদ্ধ সম্প্রদায়ের লোক থাকার সম্ভাবনা রয়েছে।
এই পরিমাণ বিদেশী বাসিন্দারা সৌদি আরবের জনসংখ্যার প্রায় ১.৫% বৌদ্ধ, বা প্রায় ৪,০০,০০০ জন বৌদ্ধ। সম্ভবত সৌদি আরবকে মধ্যপ্রাচ্য বা আরব বিশ্বে বৃহত্তম বৌদ্ধ সম্প্রদায় গঠন করেছে।
তথ্যসূত্র
মার্কিন পররাষ্ট্র দফতরের আন্তর্জাতিক ধর্মীয় স্বাধীনতা রিপোর্ট ২০০৭ - সৌদি আরব
গুপো সন্দেশ
গুপো সন্দেশ বা গুঁফো সন্দেশ পশ্চিমবঙ্গের একটি জনপ্রিয় মিষ্টি। এটি পাক করা ছানা থেকে প্রস্তুত দু'টি মন্ডকে হাত দিয়ে পাশাপাশি চেপে লাগানো এক জোড়া গোলাকৃতি সন্দেশ। এই জন্য একে জোড়া সন্দেশও বলা হয়। গুপো সন্দেশের বৈশিষ্ট্য হল যে এটি শুধুমাত্র গরুর দুধের ছানা থেকেই তৈরী হয়। গুপো সন্দেশের জন্মস্থান হুগলি জেলার সুপ্রাচীন জনপদ গুপ্তিপাড়া। গুপ্তিপাড়া ও পানিহাটির গুপো সন্দেশ ভীষণ জনপ্রিয়। খাদ্যরসিকদের কাছে গুপো সন্দেশই গুপ্তিপাড়ার প্রধান আকর্ষণ। গুপো সন্দেশকে বাংলার প্রথম ব্র্যান্ডেড মিষ্টি বলে মনে করা হয়।
নামকরণ
ধর্মচর্চার পীঠস্থান হওয়ার জন্য গুপ্তিপাড়াকে 'গুপ্ত বৃন্দাবন' বলা হত। ক্রমে 'গুপ্ত বৃন্দাবন পল্লী', তার থেকে 'গুপ্ত পল্লী' এবং পরিশেষে গুপ্তিপাড়া নাম হয়। কথিত আছে যে গুপ্তিপাড়াতেই সন্দেশের জন্ম। এখানেই প্রথম তৈরী হয় সন্দেশের মিশ্রণ যা মাখা সন্দেশ নামে পরিচিত। পরে সেই মাখা সন্দেশকেই আকার দিয়ে তৈরী হয় গুপো সন্দেশ। কলকাতায় এই সন্দেশ জনপ্রিয় হলে তা 'গুপ্তিপাড়ার সন্দেশ' বা সংক্ষেপে 'গুপো সন্দেশ' বলে পরিচিতি লাভ করে। একটি মত অনুসারে লোকমুখে উচ্চারণে বিকৃতির ফলে গুপো সন্দেশ কালক্রমে 'গুঁফো সন্দেশ' নামে পরিচিত হয়েছে। অপর মতে সন্দেশটি খাওয়ার সময় গোঁফে লেগে যায় বলে তার নাম হয়েছে গুঁফো সন্দেশ।
ইতিহাস
গুপো সন্দেশের সৃষ্টিকর্তা বা জন্মসাল জানা যায় না। তবে ঊনবিংশ শতকের প্রথম দিকে গুপো সন্দেশ প্রস্তুত হত, এমন তথ্য পাওয়া যায়। ১৮৫৪ সালে বাংলায় প্রথম রেলপথ হওয়ার আগে থেকেই গুপ্তিপাড়া থেকে নৌকা পথে সন্দেশ যেত কলকাতাসহ বাংলার বিভিন্ন স্থানে। গুপো সন্দেশ কালক্রমে কলকাতার অভিজাতদের মধ্যে জনপ্রিয় হয়। উৎসবে অনুষ্ঠানে কলকাতার অভিজাতরা গুপ্তিপাড়ায় ছুটতেন গুপো সন্দেশ কিনতে। ঊনবিংশ শতকের প্রথম ভাগে পানিহাটির গুপো সন্দেশ কলকাতায় খুব জনপ্রিয় হয়।
প্রস্তুত প্রণালী
গুপো সন্দেশের মূল উপাদান গরুর দুধের ছানা, চিনি এবং খেজুর গুড়। গুপো সন্দেশে সাধারণত খেজুর গুড় ব্যবহার করা হয়। তাই প্রস্তুতকারকরা শীতকালে সারা বছরের জন্য খেজুর গুড় মজুত করে রাখেন। গুড়ের পরিবর্তে চিনিও ব্যবহার করা হয়। আদিতে মাখা সন্দেশ থেকে গুপো সন্দেশ তৈরী হলেও, বর্তমানে মাখা সন্দেশের থেকে গুপো সন্দেশের পাক অনেকটাই আলাদা। বিশাল কড়াইতে প্রথমে ছানা পাক দেওয়া হয়। তারপর সেই ছানা কাপড়ে মুড়ে তাতে কাঠ দিয়ে বারি মেরে মেরে অতিরিক্ত জল বের করে দেওয়া হয়। এরপর সেই ছানা হাতে পাক দিয়ে দু'টি করে সন্দেশ জুড়ে জুড়ে তৈরী হয় গুপো সন্দেশ।
ইউএনও (দ্ব্যর্থতা নিরসন)
ইউএনও (ইংরেজি UNO) বলতে যা বোঝানো হতে পারে;
কবিতার কথা
কবিতার কথা বিংশ শতাব্দীর অন্যতম প্রধান বাঙ্গালী কবি জীবনানন্দ দাশের প্রথম প্রবন্ধগ্রন্থ যা তার মৃত্যুর পর প্রথম প্রকাশিত হয়েছিল। জীবনানন্দ দাশের প্রাবন্ধিক পরিচয় অদ্যাবধি বিশেষ কোন মর্যাদার আসনে অধিষ্ঠিত হয় নি। তবে তিনি বেশ কিছু প্রবন্ধ-নিবন্ধ-আলোচনা লিখেছিলেন যার প্রতিটি অত্যন্ত মৌলিক চিন্তা-ভাবনার স্বাক্ষর বহন করে। কবিতার কথা গ্রন্থের প্রবন্ধাবলী বিশেষভাবে প্রসিদ্ধ। তার ‘কবিতার কথা’ শিরোনামীয় প্রবন্ধের প্রথম বাক্যাংশ‘‘সকলেই কবি নয়। কেউ কেউ কবি’’ বাংলা সাহিত্যে অত্যন্ত প্রসিদ্ধ একটি প্রবচন।
প্রকাশনা তথ্যাদি
কবিতার কথা গ্রন্থটি প্রকাশিত হয়েছিল তাঁর মৃত্যুর পর: ১৯৬২ খ্রিস্টাব্দে। এতে তাঁর জীবদ্দশায় বিভিন্ন পত্র-পত্রিকায় মুদ্রিত পনেরটি প্রবন্ধ সংকলিত হয়েছিল। প্রবন্ধগুলোর শিরোনাম এবং প্রথম প্রকাশির সূত্র হলো : ‘কবিতার কথা’: বুদ্ধদেব বসু সম্পাদিত কবিতা পত্রিকা, বৈশাখ, ১৩৪৫ (১৯৩৮ খ্রি:)
‘রবীন্দ্রনাথ ও আধুনিক বাংলা কবিতা’: ব্রজমোহন কলেজ পত্রিকা, ১৯৪১খ্রি:
‘মাত্রাচেতনা’: প্রভাতী, পৌষ, ১৩৫১ (১৯৪৪খ্রি:)
‘উত্তর-রৈবিক বাংলা কাব্য’: ব্রজমোহন কলেজ পত্রিকা, ১৯৪৬ খ্রি:
‘কবিতা প্রসঙ্গে’: পূর্বাশা, কার্তিক, ১৩৫১ (১৯৪৬ খ্রি:)
‘কবিতার আত্মা ও শরীর’: বসুমতী, শারদীয়, ১৩৫৪ (১৯৪৭ খ্রি:)
‘কি হিসেবে শাশ্বত’: আনন্দবাজার পত্রিকা বার্ষিক সংখ্যা, ১৩৫৫ (১৯৪৮ খ্রি:)
‘কবিতার আলোচনা’: পূর্বাশা, বৈশাখ, ১৩৫৬ (১৯৪৯ খ্রি:)
‘কবিতাপাঠ’: পূর্বাশা, আষাঢ়, ১৩৫৬ (১৯৪৯ খ্রি:)
‘দেশ কাল ও কবিতা’: পূর্বাশা, আশ্বিন, ১৩৫৬ (১৯৪৯ খ্রি:)
আশা ভোঁসলে
আশা ভোঁসলে (মারাঠি: आशा भोंसले, আশা ভোঁস্‌লে; জন্ম: ৮ সেপ্টেম্বর ১৯৩৩) একজন ভারতীয় গায়িকা। মূলত তিনি হিন্দি সিনেমার নেপথ্য সঙ্গীত গাওয়ার জন্য বিখ্যাত। আশা ভোঁসলে ভারতের জনপ্রিয়তম গায়িকাদের মধ্যে একজন। ১৯৪৩ সাল থেকে আরম্ভ করে তিনি ষাট বছরেরও বেশি সময় ধরে গান গেয়ে চলেছেন। তিনি তার সঙ্গীত জীবনে মোট ৯২৫টিরও বেশি সিনেমায় গান গেয়েছেন। মনে করা হয় তিনি ১২০০০ এরও বেশি গান গেয়েছেন। ২০১১ সালে গিনেস বুক অব ওয়ার্ল্ড রেকর্ডস তাঁকে সর্বাধিক সংখ্যক গান রেকর্ডকারী হিসেবে ঘোষণা করে । ভারত সরকার তাঁকে ২০০৮ সালে পদ্মভূষণ উপাধিতে ভূষিত করে।
কবিতার কথা
প্রকাশনা তথ্যাদি
‘সত্য বিশ্বাস ও কবিতা’ পূর্বাশা, মাঘ, ১৩৫৬ (১৯৫০ খ্রি:)
আশা ভোঁসলে
প্রারম্ভিক জীবন
আশা ভোঁসলে ১৯৩৩ সালের ৮ই সেপ্টেম্বর সঙ্গিল রাজ্যের (বর্তমান মহারাষ্ট্রে অবস্থিত) সঙ্গিল জেলার গৌড়ে এক সঙ্গীত পরিবারে জন্মগ্রহণ করেন। তার পিতা দীনানাথ মঙ্গেশকর ছিলেন মারাঠি ভাষী গোমন্থক মারাঠা সমাজের সদস্য এবং মারাঠি সঙ্গীত মঞ্চের একজন অভিনেতা ও শাস্ত্রীয় সঙ্গীতশিল্পী। ভোঁসলের যখন নয় বছর বয়স, তখন তার পিতা মৃত্যুবরণ করেন। তার পরিবার পুনে থেকে কোহলাপুর এবং পরে মুম্বইয়ে চলে আসে। তিনি ও তার বড় বোন লতা মঙ্গেশকর তাঁদের পরিবারের ভরণপোষণের জন্য চলচ্চিত্রে গান গাওয়া ও অভিনয় শুরু করেন। তার গাওয়া প্রথম গান হল মারাঠি ভাষার মাঝা বল (১৯৪৩) চলচ্চিত্রে "চল চল নব বল"। গানটির সুরায়োজন করেছিলেন দত্ত দবজেকর। তার হিন্দি চলচ্চিত্রের গানে অভিষেক হয় হংসরাজ বেহলের চুনারিয়া (১৯৪৮)-এ "সাবন আয়া" গানে কণ্ঠ প্রদানের মাধ্যমে। তার প্রথম একক হিন্দি চলচ্চিত্রের গান ছিল রাত কী রানী (১৯৪৯) চলচ্চিত্রের জন্য।
সঙ্গীত জীবন
থাম্ব|200px|২০০৮ সালে ভোঁসলে
গায়িকা জীবনের বিশেষ সময়
তার গায়িকা জীবনকে খতিয়ে দেখলে চারটি সিনেমাকে চিহ্নিত করা যায়। এগুলো তার কেরিয়ারের বিশেষ গুরুত্বপূর্ণ মাইলফলক হিসেবে স্বীকৃত। এ ছবিগুলো হলো: নয়া দৌড় (১৯৫৭), তিসরি মঞ্জিল (১৯৬৬), উমরাও জান (১৯৮১) এবং রঙ্গীলা (১৯৯৫)।
কবিতার কথা
প্রকাশনা তথ্যাদি
‘আধুনিক কবিতা’: দ্বন্দ্ব, শারদীয়, ১৩৫৭ (১৯৫০ খ্রি:)
আশা ভোঁসলে
ও. পি. নয়্যার
ও. পি. নয়্যারের সাথে আশার প্রথম সাক্ষাৎ হয় ১৯৫২ সালে "ছম ছম ছম" গানের রেকর্ডিঙে। নয়্যার প্রথম আশাকে মঙ্গু (১৯৫৪) চলচ্চিত্রের গানের জন্য ডাকেন এবং সিআইডি (১৯৫৬) চলচ্চিত্রের গানের মাধ্যমে তাঁকে সুযোগ দেন। যাই হোক, নয়া দৌড় (১৯৫৭) চলচ্চিত্রের গান দিয়ে এই যুগল জনপ্রিয়তা অর্জন করে। ১৯৫৯ সালের পর তারা দুজনে প্রেম ও পেশাদারী সম্পর্কে নিবিড়ভাবে জড়িয়ে পড়েন।
কবিতার কথা
প্রকাশনা তথ্যাদি
‘বাংলা কবিতার ভবিষ্যৎ’: চতুরঙ্গ, আশ্বিন, ১৩৫৭ (১৯৫০ খ্রি:)
‘অসমাপ্ত আলোচনা’: হুমায়ুন কবীর সম্পাদিত চতুরঙ্গ পত্রিকা, কার্তিক-পৌষ, ১৩৬০ (১৯৫৩ খ্রি:)
আশা ভোঁসলে
ও. পি. নয়্যার
নয়্যার ও ভোঁসলে যুগল মনোমুগ্ধকর গানের মাধ্যমে স্মরণীয় হয়ে আছেন। এই যুগলের রেকর্ডকৃত কয়েকটি গান হল হাওড়া ব্রিজ (১৯৫৮) ছবিতে মধুবালার উপর চিত্রায়িত "আইয়ে মেহেরবান", মেরে সনম (১৯৬৫) ছবিতে মুমতাজের উপর চিত্রায়িত "ইয়ে হ্যায় রেশমি জুলফোঁ কা আন্ধেরা"। কিসমত ছবির "আও হুজুর তুমকো" এবং মেরে সনম ছবির "যাইয়ে আপ কাহাঁ" গানগুলোও জনপ্রিয়তা লাভ করে। এছাড়া তারা তুমসা নহীঁ দেখা (১৯৫৭), এক মুসাফির এক হাসিনা (১৯৬২) ও কাশ্মীর কী কলি (১৯৬৪) ছবির জন্য গান রেকর্ড করেন। নয়্যার আশা ভোঁসলে-মোহাম্মদ রফি যুগলকে তার কয়েকটি জনপ্রিয় গানে ব্যবহার করেন, সেগুলো হল নয়া দৌড় ছবির "উড়ে জব জব জুলফেঁ তেরি", এক মুসাফির এক হাসিনা ছবির "ম্যাঁয় প্যায়ার কা রাহি হুঁ" এবং কাশ্মীর কি কলি ছবির "দিওয়ানা হুয়া বাদল" ও "ইশারোঁ ইশারোঁ মেঁ"। নয়্যারের জন্য গাওয়া আশার শেষ গান ছিল প্রাণ যায়ে পার বচন না যায়ে (১৯৭৪) ছবির জন্য।
কবিতার কথা
প্রবন্ধসমূহের সারমর্ম
কবি বুদ্ধদেব বসু কবিতা পত্রিকার একটি প্রবন্ধ সংখ্যার (১৩৪৫, বৈশাখ) পরিকল্পনা করেছিলেন মূলত কবিদের গদ্য প্রকাশের উদ্দেশ্য নিয়ে। এরই সূত্রে জীবনানন্দ তাঁর প্রথম গুরুত্বপূর্ণ প্রবন্ধটি লিখেছিলেন যার নাম ‘কবিতার কথা’। এ প্রবন্ধের শুরু এই ভাবে : "সকলেই কবি নয়। কেউ কেউ কবি ; কবি--কেননা তাদের হৃদয়ে কল্পনার এবং কল্পনার ভিতরে চিন্তা ও অভিজ্ঞতার সারবত্তা রয়েছে এবং তাদের পশ্চাতে অনেক বিগত শতাব্দী ধরে এবং তাদের সঙ্গে সঙ্গে আধুনিক জগতের নব নব কাব্যবিকীরণ তাদের সাহায্য করেছে। কিন্তু সকলকে সাহায্য করতে পারে না ; যাদের হৃদয়ে কল্পনা ও কল্পনার ভিতরে অভিজ্ঞতা ও চিন্তার সারবত্তা রয়েছে তারাই সাহায্যপ্রাপ্ত হয় ; নানারকম চরাচরের সম্পর্কে এসে তারা কবিতা সৃষ্টি করবার অবসর পায়।" জটিল ভাষায় সুগভীর বক্তব্য নিয়ে প্রথম থেকেই প্রবন্ধলেখক জীবনানন্দ স্বতন্ত্র হয়ে গেছেন। এর পর পরম বিশ্বাসে বেশ কয়েকটি প্রবন্ধ-নিবন্ধে তিনি সৎ ও শিল্পোত্তীর্ণ কবিতার শর্ত নিরূপণ করেছেন, আধুনিকতার সঠিক পরিচয় নির্ণয় করেছেন এবং কখনো কখনো সমসাময়িক কবিতার মূল্যমান নির্ণয় করেছেন।
আশা ভোঁসলে
খৈয়াম
আশার প্রারম্ভিক কর্মজীবনে অপর একজন সঙ্গীত পরিচালক তাঁকে সুযোগ দেন, তিনি হলেন মোহাম্মদ জহুর খৈয়াম। এই যুগলের প্রথম কাজ ছিল বিবি (১৯৪৮) ছবিতে। ১৯৫০-এর দশকে আশা খৈয়ামের সঙ্গীত পরিচালনায় বেশ কিছু কাজ করেন, তন্মধ্যে রয়েছে দর্দ ও ফির সুবাহ হোগি। এই যুগল উমরাও জান ছবির গানের জন্য সবচেয়ে বেশি স্মরণীয়।
কবিতার কথা
প্রবন্ধসমূহের সারমর্ম
জীবনানন্দের প্রবন্ধের মধ্যে সবচেয়ে উল্লেখযোগ্য তার কবিতার কথা গ্রন্থের প্রবন্ধসমূহ। কবিতা বিষয়ক প্রবন্ধগুলোতে জীবনানন্দের কবিতা বিষয়ক ধ্যান-ধারণা প্রতিফলিত হয়েছে নিরেট পরিসরে। সমসাময়িককালে ইউরোপীয় ধাঁচে বাংলা কবিতায় যে আধুনিকতার প্রবর্তন হয়, সে সম্পর্কে জীবনানন্দের পর্যবেক্ষণ খুবই লক্ষ্যভেদী। কবিতাবিষয়ক চিন্তায় জীবনানন্দ’র দৃষ্টিভঙ্গি অভিনব বললে অত্যূক্তি হবে না। যুগ যুগ ধ’রে কবিতা বিষয়ক বিতর্কের কেন্দ্র হলো: কবিতা কী, কী গুণে একটি রচনা কবিতা হয়ে উঠতে পারে। পরিবর্তে জীবনানন্দ সর্বাগ্রে কবি’র সংজ্ঞার্থ নিরূপণ করাই শিরোধার্য করছিলেন, তিনি সর্বপ্রথমেই লিখলেন: “সকলেই কবি নয়। কেউ কেউ কবি....।” কে কবি? জীবনানন্দ জানালেন, কবির হৃদয়ে থাকবে কল্পনা ; সে কল্পনার ভিতরে থাকবে চিন্তা ও অভিজ্ঞতার স্বতন্ত্র সারবত্তা। অধিকন্তু, জীবনানন্দ’র মতে, একজন কবির পশ্চাৎপটে ক্রিয়াশীল থাকে ঐতিহাসিক ও সমসাময়িক কবিদের বিভিন্ন কাব্যপ্রয়াস। এ কারণে, যার হৃদয়ে কল্পনার প্রতিভা নেই—আর কল্পনা যদিওবা থাকে, যদি না-থাকে চিন্তা ও অভিজ্ঞতার স্বাতন্ত্রিক নির্যাস—তবে জীবনানন্দ তাকে, হতে পারেন তিনি বহুলপ্রজ এমনকী খ্যাতিমান কবিতালেখক, ‘কবি’ বলতে প্রস্তুত নন।
কল্পনার প্রতিভা কি—তা স্পষ্ট করেন নি জীবনানন্দ। ইমানুয়েল কান্টের (১৭২৪-১৮০৪) সময় থেকেই শিল্পসৃষ্টিতে রসধমরহধঃরড়হ বা কল্পনার ওপর গুরুত্বারোপ করা হয়েছে। কান্ট যেমন ইঙ্গিত করেছেন, কল্পনার প্রতিভা হলো—যা দৃশ্যমান নয় তা প্রত্যক্ষ করবার—এবং একজন শিল্পীর জন্য—চিত্রায়নের ক্ষমতা; কবির জন্য ‘বোধ’ সৃষ্টির; তা হতে পারে স্মৃতিসঞ্জাত বা অভিজ্ঞতাপ্রসূত এমনকী হতে পারে, আলেকজান্ডার বমগার্টেনের (১৭১৪-১৭৬২) ভাষ্যে অভ‚তপূর্ব, অর্থাৎ অনদৃষ্ট, যা—এমনও হতে পারে—কেবল কবিতার মধ্য দিয়েই উপলব্ধ হবে। স্বীয় অভিজ্ঞতার গহন থেকেই উঠে আসে কল্পনালব্ধ বোধ, কবি তাকে ধারণ করেন শব্দপুঞ্জে।  তাহলে, জীবনানন্দের ভাষ্য ব্যাখ্যা ক’রে বলা যেতে পারে কবি তিনি যিনি অনুপলব্ধ অভিজ্ঞতার জন্ম দিতে পারেন এবং পাঠককে নিয়ে যেতে পারেন এই অনুপলব্ধ অভিজ্ঞতার মধ্য দিয়ে।
আশা ভোঁসলে
রবি
সুরকার রবি আশাকে তার অন্যতম প্রিয় সঙ্গীতশিল্পী হিসেবে গণ্য করেন। আাশা তার বেশ কিছু জনপ্রিয় চলচ্চিত্রের জন্য গান রেকর্ড করেন, সেগুলো হল ওয়াক্ত, চৌধবীঁ কা চাঁদ, গুমরাহ, বহু বেটি, চায়না টাউন, আদমি অউর ইনসান, ধুন্দ ও হামরাজ। চৌধবীঁ কা চাঁদ ছবির জন্য রবি চেয়েছিলেন গীতা দত্ত (চলচ্চিত্রটির অভিনেতা ও প্রযোজক গুরু দত্তের স্ত্রী) গানগুলো গাইবেন। কিন্তু তিনি অস্বীকৃতি জানালে গুরু দত্তের অনুরোধে আশাকে দিয়ে গানগুলো গাওয়ানো হয়।
কবিতার কথা
প্রবন্ধসমূহের সারমর্ম
কবির কাজ কবিতা সৃষ্টি করা কিন্তু কবি ইচ্ছে করলেই কবিতা লিখে ফেলতে পারেন না কেননা, জীবনাননেদ্র ভাষায়, কবিতা ‘চিন্তার ব্যায়াম’ নয়। কবিতার জন্মরহস্য বর্ণনাতীত একটি ঘটনা। কোনও কবির পক্ষেই বলা সম্ভব নয়, আজ আমি একটি কবিতা লিখবো। কবিতা লেখার শর্ত হলো কবির মনে বিশেষ একটি ভাবনা বা চিন্তার স্বয়ম্ভূ স্ফূরণ। অনেক কবিই বলেছেন, প্রথমত একটি পঙ্‌ক্তি হঠাৎ ক’রে জন্ম নেয়। জীবনানন্দের ভাষ্যে: কবিতা কোন এক বিশেষ মুহূর্তে কবিমনের সততাপ্রসূত অভিজ্ঞতা ও কল্পানপ্রতিভার দৈব সন্তান। কবিতার সংজ্ঞার্থে ‘দৈব সন্তান’ কথাটি অনিবার্য। দৃশ্যতঃ কবিতা মানুষের অধিগম্য শব্দসমষ্টির বিন্যাস মাত্র, কার্যতঃ গভীর সৌন্দর্যের উৎস। কবিতা শব্দের সমষ্টি হলেও মানুষের অনুভ‚তিতে সৃষ্টি করে বিশেষ একটা রস, সঞ্চারিত করে বিশেষ একটি আবেগ যা মানুষের উপলব্ধিতে জাগিয়ে তুলতে পারে বিশেষ তৃপ্তিবোধ এবং অনির্বচনীয় আনন্দোচ্ছলতা। কিন্তু কবিতা সকলের জন্যে নয়, অনেকের জন্যেও নয়। কবিতা কেবল কবিতাবোদ্ধাদের জন্য; জীবনানন্দ নিঃসংশয়ে মনে করেন শ্রেষ্ঠ কবিতা হলেই তা গণমানুষের কাছে প্রিয়ভাজন হয়ে উঠবে তা নয়।
জীবনানন্দ কাব্যের এবম্বিধ উদ্দেশ্য সম্পর্কে অভিন্নমত পোষণ করেন নি। কবি শেলীও করেন নি। জীবনানন্দের মতে ‘কবিতা’ এবং ‘পদ্য’ অভিন্ন হতে পারে না; ‘পদ্য’ —যার ভিতর সমাজ-শিক্ষা, লোকশিক্ষা ও মতবাদের অধিষ্ঠানই মুখ্য—কবিতা থেকে পৃথক; পদ্যের প্রভাব ক্ষণস্থায়ী, পাঠককে দিতে পারে না সম্ভোগানন্দ; পাঠক বড়জোর নিম্নস্তরের তৃপ্তি বোধ করতে পারে। সাংবাদিকী ও প্রচারমর্মী রচনার সঙ্গে কবিতার পার্থক্য এই যে, প্রথমোক্ত জিনিসগুলোর ভিতর অভিজ্ঞতাবিশোধিত ভাবনা-প্রতিভার মুক্তি, শুদ্ধি ও সংহতি কিছুই নেই ; কবিতায় তা আছে।
কবির বৈশিষ্ট্য, কবিতা ও কবিতাসৃজন প্রক্রিয়া এই তিনটি বিষয় নিয়েই স্বীয় উপলব্ধি ব্যক্ত করেছেন জীবনানন্দ বিভিন্ন রচনায়। এক পর্যায়ে জীবনানন্দ সিদ্ধান্ত করেছেন, “কবিতা ও জীবন একই জিনিসেরই দুইরকম উৎসারণ”। ১৯৫৪ তে প্রকাশিত “শ্রেষ্ঠ কবিতার” ভূমিকায় তিনি লিখেছেন, “. . . কবিতা অনেক রকম।” তিনি আরও লিখেছেন, “কবিতাসৃষ্টি ও কাব্যপাঠ দুই-ই শেষ পর্যন্ত ব্যক্তি-মনের ব্যাপার; কাজেই পাঠক ও সমালোচকদেও উপলব্ধি ও মীমাংসায় এত তারতম্য।” নিজের কবিতা সম্পর্কে তিনি যা লিখেছেন তা-ও প্রণিধানযোগ্য, “আমার কবিতাকে বা এ কাব্যের কবিকে নির্জন বা নির্জনতম আখ্যা দেওয়া হয়েছে; কেউ বলেছেন এ কবিতা প্রধানত প্রকৃতির বা প্রধানত ইতিহাস ও সমাজ-চেতনার, অন্য মনে নিশ্চেতনার; কারো মীমাংসায় এ কাব্য একান্তই প্রতীকী; সম্পূর্ণ অবচেতনার, সুররিয়ালিস্ট। আরো নানারকম আ্যখা চোখে পড়েছে। প্রায় সবই আংশিকভাবে সত্য--কোনো কোনো কবিতা বা কাব্যেও কোনো কোনো অধ্যায় সম্বন্ধে খাটে; সমগ্র কাব্যের ব্যাখ্যা হিসেবে নয়।”
আশা ভোঁসলে
রাহুল দেব বর্মণ
আশা ও রাহুল দেববর্মণের প্রথম সাক্ষাৎ হয় যখন আশা দুই সন্তানের জননী এবং সঙ্গীত নিয়ে কর্মজীবন শুরুর লক্ষ্যে স্কুল থেকে ছিটকে পড়েন। তাঁদের প্রথম কাজ ছিল তিসরি মঞ্জিল (১৯৬৬) ছবিতে। এই যুগল পরবর্তীকালে ক্যাবারে, রক, ডিস্কো, গজন ও শাস্ত্রীয়সহ বিভিন্ন ধারার গান রেকর্ড করেন।
কবিতার কথা
প্রবন্ধের বিষয়বস্তু
বুদ্ধদেব বসু কবিতা পত্রিকার একটি প্রবন্ধ সংখ্যার (১৩৪৫, বৈশাখ) পরিকল্পনা করেছিলেন মূলত কবিদের গদ্য প্রকাশের উদ্দেশ্য নিয়ে। এরই সূত্রে জীবনানন্দ তার প্রথম গুরুত্বপূর্ণ প্রবন্ধটি লিখেছিলেন যার নাম ‘কবিতার কথা’। এ প্রবন্ধের শুরু এই ভাবে : সকলেই কবি নয়। কেউ কেউ কবি ; কবি—কেননা তাদের হৃদয়ে কল্পনার এবং কল্পনার ভিতরে চিন্তা ও অভিজ্ঞতার সারবত্তা রয়েছে, এবং তাদের পশ্চাতে অনেক বিগত শতাব্দী ধরে এবং তাদের সঙ্গে সঙ্গে আধুনিক জগতের নব নব কাব্যবিকীরণ তাদের সাহায্য করেছে। কিন্তু' সকলকে সাহায্য করতে পারে না ; যাদের হৃদয়ে কল্পনা ও কল্পনার ভিতরে অভিজ্ঞতা ও চিন্তার সারবত্তা রয়েছে তারাই সাহায্যপ্রাপ্ত হয় ; নানারকম চরাচরের সম্পর্কে এসে তারা কবিতা সৃষ্টি করবার অবসর পায়।
আশা ভোঁসলে
রাহুল দেব বর্মণ
১৯৭০-এর দশকে আশা ও রাহুল বলিউডে পশ্চিমা ধারার গান নিয়ে আসেন ক্যারভান ছবিতে হেলেনের উপর চিত্রায়িত "পিয়া তু আব তো আজা", হরে রাম হরে কৃষ্ণ (১৯৭১) ছবিতে "দম মারো দম", আপনা দেশ (১৯৭২) ছবিতে "দুনিয়া মেঁ" এবং ইয়াদোঁ কি বারাত (১৯৭৩) চলচ্চিত্রতে "চুরা লিয়া হ্যায় তুমনে" গানের মধ্যে দিয়ে।
এ আর রহমান
এ আর রহমানকে রঙ্গিলা (১৯৯৪) ছবির গানের মাধ্যমে আশাকে ফিরিয়ে আনার জন্য কৃতজ্ঞতা প্রদান করা হয়। এই ছবির "তানহা তানহা" ও "রঙ্গিলা রে" গান দুটি বিভিন্ন তালিকায় শীর্ষ স্থান দখল করেছিল। রহমানের সাথে তার অন্যান্য গানগুলো হল তক্ষক ছবির "মুঝে রং দে, লগান ছবিতে উদিত নারায়ণের সাথে "রাধা ক্যায়সে না জলে", তাল ছবির "কাহিঁ আগ লাগে", দাউদ ছবিতে কে জে ইয়েসুদাস সাথে "ও ভাঁওরে", ইরুভার ছবিতে "ভেনিলা ভেনিলা", আলাইপায়ুদে (২০০০) ছবিতে "সেপ্টেম্বর মাধম" এবং মীনাক্ষী (২০০৪) ছবিতে "ধুঁয়া ধুঁয়া।
কবিতার কথা
প্রবন্ধের ভাষা
বুদ্ধদেব বসু বলেছিলেন যে, কবি জীবনানন্দ দাশ নিজের জন্য একটি স্বতন্ত্র কাব্য-ভাষা আবিষ্কার করেছিলেন। কিন্তু তার গদ্য ভাষারীতিও বিশেষ প্রণিধানযোগ্য। তার প্রবন্ধগুলোর বাক্য গঠনরীতি সমসাময়িককালে সুপরিচিত ছিল না। এমনকী মনোযোগী পাঠকের কাছেও তা জটিল প্রতীয়মান হতে পারে।  প্রবন্ধের ভাষায় জীবনানন্দ দাশ প্রায়শঃ একটি বাক্যের ভেতরে একাধিক অনুবাক্যকে ধারণ করার প্রয়াস পেয়েছেন। ফলে বাক্য কেবল দীর্ঘায়িত হয়নি, এর গঠনে অনুপ্রবেশ করেছে জটিলতা। তিনি বিশেষ ক’রে মূল বাক্যের জরায়ুতে যতি-চিহ্ন-চিহ্নিত নতুন বাক্য জুড়ে দিয়ে বক্তব্যকে সংহত রূপ দেয়ার প্রয়াস পেয়েছেন। একটি বাক্যের শর্তসাপেক্ষে কমা বা সেমিকোলন দিয়ে আরেকটি বাক্য জুড়ে দেয়া হয়েছে। সেখানেই শেষ নয়, পূর্ণরূপ বাক্য শেষে সেমিকোলন দিয়ে নতুন বাক্য জুড়ে দেয়া হয়েছে, পরবর্তী বাক্য পূর্ববর্তী বাক্যের বিশেষণ হিসেবে কাজ করেছে। এর ফলে বাক্য দীর্ঘ ও জটিল রূপ লাভ করেছে। সবচেয়ে উল্লেখযোগ্য বিষয় হলো একটি বাক্যের সমর্থনে আরেকটি বাক্য অনুপ্রবিষ্ট করিয়ে দেয়া যার উদাহরণ প্রথম বাক্যেও ‘কবিতার কথা’ নামীয় প্রবন্ধের প্রারম্ভিক অনুচ্ছেদ।‘কবিতার কথা’ প্রবন্ধটির প্রারম্ভিক বাক্যটি হ্রস্ব হলেও অব্যবহিত পরেই তিনি দীর্ঘ বাক্যের ঘন বুনোট গড়ে তুলেছেন। ‘এবং, ‘ও’ ইত্যাদি অন্বয়মূলক পদ এবং ’কমা’, ‘সেমিকোলন‘, ‘ড্যাশ‘ প্রভৃতি যতিচিহ্নের সমন্বয়ে গড়ে উঠেছে এমন একটি গদ্যভাষা যার সঙ্গে সমকালীন বাঙালি লেখক-পাঠকের আদৌ পরিচয় ছিল না।  বস্তুত তার প্রবন্ধগুলোর বাক্য গঠনরীতি সমসাময়িককালে সুপরিচিত ছিল না। এমনকী মনোযোগী পাঠকের কাছেও তা জটিল প্রতীয়মান হতে পারে।
আশা ভোঁসলে
বাংলা গান
আশা ভোঁসলে বাংলা সিনেমার জন্য বহু ছবিতে নেপথ্য সঙ্গীত গেয়েছেন। এছাড়া তিনি বাংলা আধুনিক গান এবং রবীন্দ্রসঙ্গীতও গেয়েছেন অনেক। আশা ভোঁসলের বাংলা আধুনিক গানের তালিকা:
কবিতার কথা
কবিতার কথা বহির্ভূত প্রবন্ধ-নিবন্ধাবলি
কবিতার কথা বেরিয়েছিল তার মৃত্যুর পর - ১৯৬২ তে । এতে তার জীবদ্দশায় বিভিন্ন পত্র-পত্রিকায় মুদ্রিত পনেরটি প্রবন্ধ সংকলিত হয়েছিল। এই প্রবন্ধগুলি বহুল পঠিত । এই বিখ্যাত পনেরটি প্রবন্ধের বাইরেও জীবনানন্দের আরো কিছু প্রবন্ধ, নিবন্ধ, সমালোচনা রয়েছে। এই রচনাসমষ্টির সংখ্যা খুব বেশি নয়। তার সাহিত্য-সমাজ-শিক্ষা বিষয়ক রচনার সংখ্যা ৩০, গ্রন্থ ভূমিকা ও গ্রন্থালোচনা জাতীয় রচনার সংখ্যা ৯, স্মৃতিতর্পণমূলক রচনার সংখ্যা ৩ এবং বিবিধ প্রবন্ধ-নিবন্ধের সংখ্যা ৭। তদুপরি আরো ৭টি খসড়া প্রবন্ধের হদিশ করা গেছে।
আশা ভোঁসলে
ব্যক্তিগত জীবন
তার দিদি বা বড় বোন হচ্ছেন তার মতোই আরেক জনপ্রিয় গায়িকা লতা মঙ্গেশকর।
কবিতার কথা
কবিতার কথা বহির্ভূত প্রবন্ধ-নিবন্ধাবলি
জীবনানন্দের অধিকাংশ গদ্য রচনাই ফরমায়েশী। সাহিত্য, শিক্ষা, সমাজ, এই তিনটি পরিক্ষেত্রে জীবনানন্দ প্রবন্ধ-নিবন্ধগুলো লিখেছেন। তার বিশিষ্ট প্রবন্ধগুলোর শিরোনাম এরকম - ‘কবিতার কথা’, ‘রবীন্দ্রনাথ ও আধুনিক বাংলা কবিতা’, ‘মাত্রাচেতনা’, ‘উত্তররৈবিক বাংলা কাব্য’, ‘কবিতার আত্মা ও শরীর’, ‘কি হিসাবে কবিতা শ্বাশত’, ‘কবিতাপাঠ’, ‘দেশকাল ও কবিতা’, ‘সত্যবিশ্বাস ও কবিতা’, ‘রুচি, বিচার ও অন্যান্য কথা’, ‘কবিতার আলোচনা’, ‘আধুনিক কবিতা’, ‘বাংলা কবিতার ভবিষ্যৎ’, ‘কেন লিখি’, ‘রবীন্দ্রনাথ’, ‘শরৎচন্দ্র’, ‘কঙ্কাবতী ও অন্যান্য কবিতা’, ‘বাংলা ভাষা ও সাহিত্যের ভবিষ্যৎ’, ‘পৃথিবী ও সময়’, ‘যুক্তি, জিজ্ঞাসা ও বাঙালি’, 'অর্থনৈতিক দিক’, ‘শিক্ষা ও ইংরেজি’, ‘শিক্ষা-দীক্ষা-শিক্ষকতা’, ‘শিক্ষার কথা’, ‘শিক্ষা সাহিত্যে ইংরেজি’ এবং ‘শিক্ষা-দীক্ষা’। বলা যায় যে সাহিত্য, বিশেষ ক’রে কবিতা নিয়ে জীবনানন্দ বেশ কিছু প্রবন্ধ-নিবন্ধ উপহার দিয়েছেন। প্রতিটি রচনাই বহুমাত্রিক মৌলিক চিন্তাসূত্রের স্বাক্ষর বহন করে।
আশা ভোঁসলে
লতা মঙ্গেশকরের সঙ্গে প্রতিদ্বন্দ্বিতা
সঙ্গীতজীবনে দীর্ঘ ৫ দশক সেরা শিল্পীর দৌড়ে ছিলেন এই দুই বোন। ১৯৫৭ সালে নয়া দৌড়, আশা, নবরঙ্গ, মাদার ইন্ডিয়া, দিল দেকে দেখো, পেয়িং গেস্ট প্রমুখ চলচ্চিত্রে একেরপর এক হিট গান গেয়ে লতাকে হটিয়ে রাতারাতি বলিউডের শীর্ষস্থান পেয়ে যান আশা, যার পুরোটাই ওপি নায়ারের বদৌলতে। ১৯৫৮ সালে হাওড়া ব্রিজ, কাগজ কে ফুল, ফাগুন প্রমুখ ছবির মাধ্যমে জয়যাত্রা অব্যাহত রাখেন। তবে বেশিদিন শীর্ষস্থান ধরে রাখতে পারেননি তিনি। কারণ, ওপি নায়ার ছাড়া বাকি সব প্রথমসারির সুরকারদের প্রথম পছন্দ ছিল লতা। তাই, ১৯৫৯ সালেই পুর্বের ছন্দ ফিরে পান লতা।তবে, ১৯৭০এর দশকে লতাকে একেবারে হাড্ডাহাড্ডি টক্কর দেন আশা। কারণ, লক্ষ্মীকান্ত পেয়ারেলাল যেমন লতাকে সব ছবিতেই প্রাধান্য দিতেন তেমনি আর ডি বর্মন আর কল্যাণজি আনন্দজী প্রাধান্য দিতেন আশাকে। এছাড়া লতা যেমন হেমা মালিনী, রাখী, মুমতাজ, মৌসুমী চ্যাটার্জির জন্য চিরস্থায়ী কন্ঠ ছিলেন তেমনি আশার কন্ঠ আরোপ করা হত জীনাত আমান, পারভীন ববি, রেখা ও শর্মিলা ঠাকুরের প্রতিটি ছবিতে।
অলিম্পিকে ভার্জিন দ্বীপপুঞ্জ
ভার্জিন দ্বীপপুঞ্জ প্রথম অলিম্পিক গেমসে অংশগ্রহণ করে ১৯৬৮ সালে এবং তারপর থেকে প্রতিটি গ্রীষ্মকালীন অলিম্পিক গেমসে অংশগ্রহণ করে আসছে শুধু ১৯৮০ গেমস ছাড়া, যাতে তারা যুক্তরাষ্ট্রের নেতৃত্বে বয়কট করেছিল। শীতকালীন অলিম্পিক গেমসে ১৯৮৮ সালে অভিষেক, এরপরের ২০১০ শীতকালীন গেমস বাদে প্রতিটি গেমসে প্রতিদ্বন্দ্বিতা করেছে।
ভার্জিনের পক্ষে একমাত্র পদক জিতে পিটার হোলবার্গ। তিনি ১৯৮৮ গ্রীষ্মকালীন গেমসে সেইলিংয়ে রৌপ্য পদক জিতেন।
ভার্জিন দ্বীপপুঞ্জের জাতীয় অলিম্পিক কমিটি ১৯৬৭ সালে গঠিত হয় এবং একই বছর আইওসির স্বীকৃতি লাভকরে।
লোরেনৎসো পেল্লেগ্রিনি
লোরেনৎসো পেল্লেগ্রিনি (Lorenzo Pellegrini, ; জন্ম: ১৯ জুন ১৯৯৬) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব রোমা এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।
২০১৪ সালে, পেল্লেগ্রিনি ইতালি অনূর্ধ্ব-১৯ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৬ বছর যাবত ইতালির বয়সভিত্তিক দলের হয়ে খেলার পর, তিনি ২০১৭ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১৭ ম্যাচে ২টি গোল করেছেন।
প্রারম্ভিক জীবন
লোরেনৎসো পেল্লেগ্রিনি ১৯৯৬ সালের ১৯শে জুন তারিখে ইতালির রোমে জন্মগ্রহণ করেছেন এবং সেখানেই তার শৈশব অতিবাহিত করেছেন।
হাসান মাহমুদ
হাসান মাহমুদ (জন্ম: ১২ অক্টোবর, ১৯৯৯) একজন বাংলাদেশী ক্রিকেটার। ১৩ অক্টোবর, ২০১৭ সালে তিনি ২০১৭-২০১৮ জাতীয় ক্রিকেট লিগে চট্টগ্রাম বিভাগ ক্রিকেট দলের হয়ে প্রথম-শ্রেণীর ক্রিকেটে আত্মপ্রকাশ করেছিলেন।
ক্যারিয়ার
২০২০ সালের জানুয়ারিতে পাকিস্তানের বিপক্ষে বাংলাদেশের টুয়েন্টি২০ আন্তর্জাতিক দলে তিনি অন্তর্ভুক্ত হোন। একই মাসে তিনি জিম্বাবুয়ের বিপক্ষে বাংলাদেশের টেস্ট দলে ডাক পান।  ২০২০ সালের মার্চে জিম্বাবুয়ের বিপক্ষে বাংলাদেশের টুয়েন্টি২০ আন্তর্জাতিক দলে ডাক পান। ২০২০ সালের ১১ মার্চ বাংলাদেশের হয়ে টুয়েন্টি২০ আন্তর্জাতিকে জিম্বাবুয়ের বিপক্ষে তার অভিষেক হয়।
২০২১ সালের জানুয়ারিতে তিনি ওয়েস্ট ইন্ডিজের বিপক্ষে বাংলাদেশের ওডিআই দলে ডাক পান। ২০২১ সালের ২০ জানুয়ারি ওয়েস্ট ইন্ডিজের বিপক্ষে বাংলাদেশের হয়ে তার অভিষেক ঘটে।
হামসফর এক্সপ্রেস
হামসফর এক্সপ্রেস হল একটি সম্পূর্ণ অধিহার (প্রিমিয়াম) পরিষেবা যেখানে এসি-৩ টায়ার এবং স্লিপার ক্লাসের ব্যবস্থা ও ভারতীয় রেল দ্বারা পরিকল্পিত এবং পরিচালিত সমস্ত আধুনিক সুবিধা রয়েছে। "হামসফর" একটি উর্দু শব্দ, যার অর্থ "জীবনসঙ্গী" বা "প্রাণের বন্ধু"। ২০১৬ সালের ১৬ই ডিসেম্বর উত্তরপ্রদেশের গোরক্ষপুর থেকে দিল্লির আনন্দ বিহার টার্মিনাল রেলওয়ে স্টেশন পর্যন্ত প্রথম এই রেল পরিষেবা উদ্বোধন করা হয়। পরিষেবা চালুর সময় হামসফর এক্সপ্রেসের ভাড়া ছিল সাধারণ এসি-৩ টিয়ার এবং স্লিপার ক্লাসের ভাড়ার তুলনায় প্রায় ১৫-২০% বেশি।
সুযোগ-সুবিধা
এই পরিবহন পরিষেবার অন্তর্ভুক্ত সুযোগ-সুবিধাগুলি হল:
সক্রিয় পরিষেবা
বর্তমানে ৩৯ টি হামসফর ট্রেন পরিষেবা চালু রয়েছে।
রামকান্তপুর ইউনিয়ন, রাজবাড়ী সদর
রামকান্তপুর ইউনিয়ন বাংলাদেশের ঢাকা বিভাগের রাজবাড়ী জেলার রাজবাড়ী সদর উপজেলার অন্তর্গত একটি ইউনিয়ন। রাজবাড়ি সদর থেকে প্রায় তিন কিলোমিটার দক্ষিণে রামকান্তপুর ইউনিয়ন অবস্থিত।
আয়তন ও জনসংখ্যা
গ্রামের সংখ্যা: ১৩টি মৌজার সংখ্যা: ১৩টি মোট জনসংখ্যা: প্রায় ২৪,৪১৮ জন ভোটার সংখ্যা: ১২,৮৩৫ জন।
শিক্ষা
সাক্ষরতার হার: ২৫.৩% শিক্ষা প্রতিষ্ঠান:
ঘাটাল লোকসভা কেন্দ্র
ঘাটাল লোকসভা কেন্দ্র হল ভারতের ৫৪৩টি লোকসভা কেন্দ্রের অন্যতম। এটি পশ্চিমবঙ্গ রাজ্যের ঘাটাল অঞ্চলে অবস্থিত। ৩২ নং ঘাটাল লোকসভা কেন্দ্রের অন্তর্গত পশ্চিম মেদিনীপুর জেলার ছয়টি বিধানসভা কেন্দ্র এবং পূর্ব মেদিনীপুর জেলার একটি বিধানসভা কেন্দ্র।
২০০৮ সালে সীমানা পুনর্নির্ধারণ কমিশনের সিদ্ধান্ত অনুসারে, পূর্বতন পাঁশকুড়া লোকসভা কেন্দ্র অবলুপ্ত করে নতুন ঘাটাল লোকসভা কেন্দ্র গঠিত হয়।
বিধানসভা কেন্দ্র
ঘাটাল লোকসভা কেন্দ্র (৩২ নং লোকসভা কেন্দ্র) নিম্নলিখিত বিধানসভা কেন্দ্রগুলি নিয়ে গঠিত:
মীরা মূর্তি
মীরা মূর্তি  বা মীরা মুরাতি (ইং: Mira Murati) হলেন ওপেনএআই এর রিসার্চ, প্রোডাক্ট ও পার্টনারশিপ দপ্তরের সিনিয়র ভাইস প্রেসিডেন্ট। তিনি ভারতীয় বংশোদ্ভূত মার্কিন নাগরিক।
মণিচিত্রতজু
মণিচিত্রতজু ( দ্য অর্নেট লক) হল একটি ১৯৯৩ সালের ভারতীয় মালয়ালম ভাষার মহাকাব্যিক মনস্তাত্ত্বিক হরর ফিল্ম যা ফাজিল দ্বারা পরিচালিত, মধু মুত্তম রচিত এবং স্বর্গচিত্র আপাচান দ্বারা প্রযোজিত। ত্রিবাঙ্কুরের একটি পরিবারের সাথে আলুমুট্টিল থারাভাদে ঘটে যাওয়া একটি ট্রাজেডিমূলক ঘটনা থেকে গল্পটি গ্রহণ করা হয়েছে। ছবিটিতে অভিনয় করেছেন মোহনলাল, সুরেশ গোপী এবং শোবানার সাথে নেদুমুদি ভেনু, ইনোসেন্ট, বিনয় প্রসাদ, কেপিএসি ললিতা, শ্রীধর, কেবি গণেশ কুমার, সুধীশ এবং থিলাকান।
পরিচালনা করেছেন Priyadarshan। Siddique–Lal এবং Sibi Malayil তাঁদের সহ-পরিচালক হিসেবে এই সিমেমায় কাজ করেছেন।
সিনেমাটোগ্রাফি করেছেন ভেনু, সহকারি সিনেমাটোগ্রাফি ছিলেন আনন্দাকুট্টান এবং সানি জোসেফ। সিনেমাটি সম্পাদনা করেছেন টি. আর. শেখর। মুভিতে প্রদর্শিত মূল গানগুলি এম জি রাধাকৃষ্ণান দ্বারা রচিত হয়েছিল, আর ব্যাকগ্রাউন্ড স্কোর জনসন দ্বারা রচিত হয়েছিল। চলচ্চিত্রটি সম্পূর্ণ বিনোদন প্রদানকারী শ্রেষ্ঠ জনপ্রিয় চলচ্চিত্রের জন্য জাতীয় চলচ্চিত্র পুরস্কার জিতেছে এবং শোভনা গঙ্গা/নাগাভল্লী চরিত্রে অভিনয়ের জন্য শ্রেষ্ঠ অভিনেত্রীর জন্য জাতীয় চলচ্চিত্র পুরস্কারে ভূষিত হয়েছেন।
চলচ্চিত্রটি একটি অতিপ্রাকৃত থিম নিয়ে কাজ করেছিল যা সেই সময়ে ভারতীয় চলচ্চিত্রে প্রচলিত ছিল না। ছবিটি একটি রিলিজ থিয়েটারে ৩১৯ দিন পূর্ণ করেছে। চারটি ভাষায় পুনঃনির্মাণ করা হয়েছিল মণিচিত্রতজু - মধ্যে কন্নড়ে নামে Apthamitra নামে, তামিলে চন্দ্রমুখী নামে, বাংলায় রাজমহল এবং হিন্দিতে Bhool Bhulaiyaa - এবং সবগুলোই বাণিজ্যিকভাবে ভীষণ সফল হয়েছে। গীতাঞ্জলি, প্রিয়দর্শন এবং মোহনলাল দ্বারা পরিচালিত একটি স্পিন-অফ ডক্টর সানি জোসেফের ভূমিকায় ২০১৩ সালে নির্মিত হয়েছিল। এটি একটি অন্যতম শ্রেষ্ঠ মালায়লম সিনেমা ছিল।
খয়রাগড়
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০৭ মিটার (১০০৭ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে খাইরাগড় শহরের জনসংখ্যা হল ১৫,১৪৯ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে খাইরাগড় এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।